laion/Wikipedia-Exotic huggingface dataset:
Prooviuuring

Prooviuuring (ingl pilot study) on väikesemahuline eeluuring, mis võimaldab valitud uurimisviisi katsetada ja selgitada välja selle nõrgad kohad. Mõnikord põhinevad prooviuuringud mugavusvalimil. Kuigi inglise keele mõjul on kasutusele võetud sõna pilootuuring, mida on soovitatud vältida, sest sõna piloot viitab eesti keeles õhusõiduki juhile. Sõna pilootuuring asemel sobib kasutada sõnu prooviuuring, katseuuring, eeluuring, esimene uuring, esmane uuring. Kvalitatiivse uurimistöö põhimõtted. Tudengiveeb. https://web.archive.org/web/20180612141341/https://tudengiveeb.ee/et/esileht/tulemuslik-korgharidus/20-oppimine/loputoeoe-ja-lopetamine/65-kvalitatiivse-uurimistoeoe-pohimotted Õunapuu, L. (2012). Kvalitatiivne ja kavantitatiivne uurimisviis sotsiaalteadustes. Tartu Ülikool. Paet, T.; Rehemaa, T.; Mund, A. (2013). Ametniku soovitussõnastik. Eesti Keele Instituut. http://www.eki.ee/dict/ametnik/index.cgi?Q=pilootuuring
Robert Rannast

Robert (Rein) Rannast (20. aprill 1928 Hanila, Taebla vald, Läänemaa – 4. juuni 2016) oli eesti skulptor. Ta sündis Hanila külas raudteelase peres. Lapsepõlv möödus Karuse raudteejaamas. Alghariduse sai Hanila algkoolis. Lõpetas 1947 Haapsalu 1. Keskkooli, astus samal aastal Tartu Riiklikku Kunstiinstituuti, lõpetas ERKI Tartu osakonna 1955. aastal. Töötas 1955–1957 Haapsalu kultuurimaja plakatistina. Aastast 1957 vabakunstnik. Alates 1963. aastast elas Tallinnas. Osales näitustel aastast 1955, kuulus 1961. aastast Eesti Kunstnike Liitu. On viljelenud monumentaalskulptuuri, dekoratiivplastikat, portreekunsti ning bareljeefe. 1960. aastatel valmist temalt rida kalmukujundusi Hanila, Varbla, Haapsalu, Tori jt kalmistutele. Kalmistuskultuuris eelistas materjalina põhiliselt dolomiiti ja graniiti. Tema loodud on V. Vaga perekonna haua kivi Tartus Maarja kalmistul, perekondade Liivas, Voode, Kurs ja Küüra hauakivid Tallinnas Pärnamäe kalmistul, perekond Talumäe hauakivi Metsakalmistul jne. Ta oli üks Haapsalu Kunstiklubile alusepanijaid alates 1960. aastast. figuurikompositsioon "Kalur" (1955, pronks, Eesti Kunstimuuseum) Cyrillus Kreegi portree (1959, punane puu, Eesti Teatri- ja Muusikamuuseum) Keila 1918. aasta lahingu monument (1959; demonteeriti 1991) G. Toominga perekonna hauakivi Haapsalu vanal kalmistul (1962, dolomiit) Mihkel Aitsami portree (1975, pronks) dekoratiivskulptuur "Näkineiu" (1993, graniit; 1994 marmor) 1950. aastatel avaldati tema karikatuure ajalehtedes Stalinlikul Teel ja Töörahva Lipp. "Robert Rannast tuleb Haapsalu juubelit pidama". Lääne Elu, 20. aprill 2013. Lk 7 Omakäeline elulugu. Kunstnike kirjad, vastused ankeetidele. Skulptuur A-Õ. EKMA.136.13.10/55 Tiina Pikamäe. "Rannast, Robert, kujur". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 420–421 Tiina Pikamäe. "Rannast, Robert, kujur". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 420–421
Papaaha

Papaaha (armeenia փափախ, p‘ap‘akh, armeenia hääldus: [pʰɑˈpʰɑχ]; aserbaidžaani papaq; adõgee па1о, pa'o; gruusia ფაფახი, p’ap’akhi, [pʰapʰaxi]; tšetšeeni холхазан куй, xolxazan kuy; vene папаха papahha, IPA: [pɐˈpaxə]), samuti tuntud inglise keeles kui astrakhan peruk 'astrahani müts', on villast müts, mida kannavad mehed kogu Kaukaasias. Sõna "papaaha" on Türgi algupäraga. On kahte tüüpi Vene papaahasid. Üks, mida kutsutakse papaahaks, on kõrge karusnahast müts, mis on tavaliselt valmistatud karakullilamba nahast. Papaahal võivad olla allakeeratavad kõrvaklapid. Teine, papaahaga sarnane müts on kubanka, kuid see on veidi madalam ja sellel pole allakeeratavaid kõrvaklappe. Kubankat kannavad peamiselt kasakad. Papaaha on väga levinud Armeenias ja mujal mägipiirkondades, kus mehe müts on väga tähtis osa tema identiteedist. Ka Gruusias kantakse papaahat peamiselt Pshavi, Khevi, Mtiuleti ja Tusheti mägipiirkondades. Papaaha on samuti väga levinud Aserbaidžaanis. Papaahat kannavad samuti tšetšeenid, dagestanlased ja teised Kaukaasia hõimud. Kaukaasia sõja ajal tutvusid venelased papaahaga ja võtsid selle (1855) koos tšerkeskaga ka Vene sõjaväe kasakate ametlikuks riietuseks. Hiljem hakkasid seda kandma kõik ratsaväelased. Vene sõjaväe papaahat kandsid ka Eesti sõdurid Eesti Vabadussõja alguses. Nõukogude sõjaväes oli papaaha esialgu keelatud, kuna seostus tsaariarmeega.[viide?] Kuid 1935. aastal võeti see taas kasutusse ja aastast 1941 kandsid seda kõrgemad ohvitserid. Pärast Nõukogude liidu lagunemist oli papaaha edasi kasutuses Venemaa sõjaväes. 1994. aastal keelati selle kandmine ära, kuna see meenutas nõukogude aega.[viide?] Kuid 2005. aastal võeti papaaha Vene sõjaväes taas kasutusse.[viide?] "папаха - это... Что такое папаха?". Retrieved 9 August 2017. Jill Condra (2013). Encyclopedia of National Dress: Traditional Clothing Around the World. ABC-CLIO. p. 39. ISBN 978-0-313-37636-8.
Adeli Rahvusvaheline Rehabilitatsioonikeskus

Adeli Rahvusvaheline Rehabilitatsioonikeskus (juriidilise nimega Adeli Eesti OÜ) on Tallinnas aadressil Endla tänav 4 tegutsev rehabilitatsiooniasutus. Keskus asutati 2003 nime all Adeli Eesti Rehabilitatsioonikeskus. Esimene klient sai keskusest abi 21. jaanuaril 2004. Aastast 2013 kannab keskus nime Adeli Rahvusvaheline Rehabilitatsioonikeskus. Keskus on Eesti Rehabilitatsiooniasutuste Liidu asutajaliige. http://www.adeli.ee/firmast/tootajad/ (vaadatud 11.06.2018) Keskuse koduleht
Tiergarten

Tiergarten (ametliku saksakeelse nimega Großer Tiergarten) on Tempelhofi pargi järel suuruselt teine, kuid tunduvalt populaarsem Berliini siselinna park. Saksamaa suuruselt kolmanda linnapargi pindala on 210 hektarit. Park paikneb Mitte piirkonna Tiergarteni linnaosa põhja- ja keskosas. Põhjas piirneb park Spree jõega. Pargi põhjanurka jääv Bellevue loss on alates 1994. aastast Saksamaa presidendi ametlik residents. Linnapargi keskseks kohaks on Berliini võidusammas ja seda ümbritsev ringsõidutee. Parki sirgjooneliselt läbiva 17. Juuni tänava (kunagise Unter den Lindeni puiestee jätk) algust tähistab kuulus Brandenburgi värav. Pargi alla on rajatud auto- ja raudteetunnelite süsteem. Parki teenindavad kaks S-Bahni jaama: Berlin Tiergarten ja Berlin Bellevue. Pargis on oma koha leidnud ka Euroopa külastatuim ja Saksamaa vanim (1844) loomaaed Zoologischer Garten Berlin, mis laiub 35 hektaril. Berliin  Tiergarten – pildid, videod ja helifailid Wikimedia Commonsis
Ludvig Puusepa nimeline Neuroloogide ja Neurokirurgide Selts

Ludvig Puusepa nimeline Neuroloogide ja Neurokirurgide Selts (lühendatult ENNS) on Eesti selts, mis ühendab neuroloogia ja neurokirurgiaga seotud spetsialiste ning huvilisi. Seltsi juhatus tegutseb Tartu ülikooli närvikliinikus. Selts asutati 26. novembril 1922. http://www.enns.ee/ (vaadatud 11.06.2018) http://www.enns.ee/seltsi-pohikiri/ (vaadatud 11.06.2018) Seltsi koduleht
Berliini võidusammas

Berliini võidusammas (saksa keeles Berliner Siegessäule) on kunagise Preisimaa kuningriigi pealinna püstitatud ausammas. See asub Berliinis Großer Tiergarteni linnapargis. Võidusamba asukohta pargis on mitu korda muudetud, mille tõttu arvatavasti pääses see ka II maailmasõja liitlasvägede otseste õhurünnakute käest. Siiski sai võidusammas sõjas kannatada, nii on näiteks osaliselt puudu mõned sõjastseenidega pronksbareljeefid. Võidusamba projekteeris Heinrich Strack pärast 1864. aastat, et austada mälestust Preisi vägede võidust Taani-Preisi sõjas. Kui monument 2. septembril 1873 inaugureeriti, oli Preisi kuningriik võitnud ka Austria keisririiki ja tema sakslastest liitlasi Austria-Preisi sõjas (1866) ning lisaks Prantsuse teist keisririiki Prantsuse-Preisi sõjas (1870–71). See andis monumendile uue pühitsetud eesmärgi ja hiilguse. Need hilisemad niinimetatud Saksamaa ühinemissõjad olid ajendiks, et lisada sambale Friedrich Drake'i kavandatud ingelliku personifikatsiooniga vanarooma võidujumalanna Victoria. See on 8,3 meetrit kõrge ja 35 tonni raske pronksist kullavärviline skulptuur, mis paigaldati sambale veel otsa. 1939. aastal teisaldasid natsid samba vanast asukohast tänasele kohale, sest kavandasid suuremahulist Berliini ümberehitamist hiidlinnaks Germaniaks. Berliinlased on 67 meetri kõrgusele võitjatariga sambale andnud kõnekeelse hüüdnime Goldelse, mis võiks eesti keeles kõlada nagu Kuld-Liisu. See on linna üks külastatumaid turismiatraktsioone. Selle vaateplatvormile, kust avaneb suurepärane vaade üle Tiergarteni pargi kõikidesse suundadesse, on võimalik osta pääsupilet. Kuldset ingliskulptuuri, mis valati vormi 1873. aastal Aktien-Gesellschaft Gladenbecki valukojas, on käsitletud: Wim Wendersi 1987. aasta romantilises fantaasiafilmis "Wings of Desire" inglite kogunemispaigana; Joseph Rothi novellil põhinevas 1989. aasta filmis "Das Spinnennetz"; U2 1993. aasta muusikavideos "Stay (Faraway, So Close!)"; Paul van Dyki 1998. aasta muusikavideos "For an Angel", mille lugu ja sõnad on samuti inspireeritud Berliini võidusambast; Love Parade'i paraadiettekannetes. Russalka Großer Tiergarten Belvedere Siegesallee Love Parade
Fallout 76

"Fallout 76" on 2018. aasta novembris ilmunud märuli-rollimäng, mille arendajaks on Bethesda Game Studios ja väljaandjaks Bethesda Softworks. Mäng ilmus 14. novembril Microsoft Windowsi, PlayStation 4 ja Xbox One'i platvormdele. Mäng kasutab modifitseeritud versioonid Bethesda Creation Engine'i mängumootorist. "Fallout 76" on Bethesda Game Studiose esimene võrgus mängitav videomäng. Mängijad võivad mängida nii üksinda kui ka kuni nelja mängija suurustes gruppides. Mängus ei ole ühtegi arvuti juhitud tegelast (NPC), kõik inimtegelased on teised mängijad. Mängu maailm on neli korda suurem "Fallout 4" jaoks kasutatud maailmast. Mäng on toimub USA Lääne-Virginia osariigis aastal 2102, 25 aastat pärast tuumasõda. Mängus on palju päriselus leiduvaid kohti, nagu näiteks Lääne-Virginia osariigi kapitoolium, The Greenbrier, Woodburn Circle, ja New River Gorge sild. Mängus leidub ka palju muteerunud koletisi nagu Mothman (koimees) ja Flatwoodsi koletis, mis on võetud Lääne-Virginia rahvaluulest. 30. mail 2018 näidati Bethesda Twitch.tv kanalil 24-tunnist otseülekannet, kus oli näha ekraani lausega "Please Stand By" ja Vault Boy mänguasja. Otseülekannet vaatas kokku 2 miljonit inimest ja peaaegu alati vaatas seda üle 100 000 inimese korraga. Ülekanne lõppes Todd Howardi lühikese sõnumi ja mängu treileriga. "Bethesda confirms 'Fallout 76 is entirely online'". Polygon. Vaadatud 11. juuni 2018. Plagge, Kallie (10. juuni 2018). "E3 2018: More Fallout 76 Details Revealed". GameSpot (Ameerika inglise). Vaadatud 11. juuni 2018. "Bethesda Game Studios on Twitter". Twitter (inglise). Vaadatud 11. juuni 2018. "Bethesda's 'Fallout 76' is four times the size of 'Fallout 4'". Digital Trends (Ameerika inglise). 10. juuni 2018. Vaadatud 11. juuni 2018. "Fallout 76 May Take Place In 2102, The Earliest In The Franchise Yet". Cultured Vultures (Ameerika inglise). 30. mai 2018. Vaadatud 11. juuni 2018. "Tracking the real-world locations of Fallout 76 hints at a massive game". Polygon. Vaadatud 11. juuni 2018. "Fans think West Virginia urban legend Mothman is in Fallout 76". The Verge. Vaadatud 11. juuni 2018. Hood, Vic (11. juuni 2018). "E3 2018 Bethesda conference: Fallout 76 release date, Doom Eternal and The Elder Scrolls VI confirmed". The Telegraph (Briti inglise). ISSN 0307-1235. Vaadatud 11. juuni 2018. "Two million people tuned into Bethesda's day-long stream of a toy". The Verge. Vaadatud 11. juuni 2018.
Julija Levtšenko

Julija Andrijivna Levtšenko (ukraina keeles Юлія Андріївна Левченко; sündinud 28. novembril 1997 Bahmutis) on Ukraina kergejõustiklane (kõrgushüppaja). 2014. aastal võitis ta noorte suveolümpiamängudel Nanjingis kuldmedali isikliku rekordiga 1.89. Juba 17-aastaselt osales ta 2015. aasta kergejõustiku maailmameistrivõistlustel Pekingis, kus ta kvalifikatsioonist edasi ei pääsenud. 2016. aastal võitis ta juunioride maailmameistrivõistlustel Bydgoszczis 1.86-ga pronksmedali. 2016. aasta suveolümpiamängudel Rio de Janeiros ületas ta kvalifikatsioonis 1.92, kuid finaali ei pääsenud. Väga edukaks kujunes aasta 2017. Märtsis võitis ta 2017. aasta Euroopa sisemeistrivõistlustel Belgradis pronksmedali, püstitades isikliku rekordi 1.94. Juulis tuli ta Poolas Bydgoszczis Euroopa alla 23-aastaste meistriks. Augustis võitis ta maailmameistrivõistlustel Londonis hõbemedali, ületades isiklikku rekordit tähistava 2.01. 2017. aastal valiti ta Euroopa kergejõustiku tõusvaks täheks. 2018. aasta kergejõustiku sisemaailmameistrivõistlustel Birminghamis jäi ta 1.89-ga viiendaks. Tema isiklik rekord kõrgushüppes on 2.02, mis on püstitatud Euroopa - USA võistkondlikul maavõistlusel Minskis 2019. Sisetingimustes on tema isiklik rekord 1.97, mis on püstitatud 10. jaanuaril 2018 Kiievis. Yuliya Levchenko. european-athletics.org. Vaadatud 11.6.2018 Julija Levtšenko Rahvusvahelise Kergejõustikuliidu kodulehel (inglise)
Nadine Visser

Nadine Visser (sündinud 9. veebruaril 1995 Hoornis) on Hollandi kergejõustiklane (tõkkejooksja ja seitsmevõistleja). 10. juunil 2018 püstitas ta Teemantliiga etapil Stockholmis Hollandi rekordi 12,71, ületades 1989. aastast Marjan Olyslagerile kuulunud rekordi kuue sajandikuga. Isiklikku rekordit parandas ta seitsme sajandikuga. 2021. aasta Euroopa sisemeistrivõistlustel Torunis jooksis ta 60 meetri tõkkejooksu Hollandi rekordi 7,77 sekundit ning võitis kuldmedali. Sama aasta 9. septembril jooksis ta Zürichis 100 meetri tõkkejooksus Hollandi rekordi 12,51. 2023. aasta Euroopa sisemeistrivõistlustel Istanbulis võitis Visser ajaga 7,84 Reetta Hurske järel hõbemedali. Seisuga 22. august 2022 Nadine Visser. european-athletics.org. Vaadatud 11.6.2018 "Visser verbetert stokoud Nederlands record op 100 meter horden". nos.nl. 10.6.2018. Vaadatud 11.6.2018 Ametlik koduleht Nadine Visser Rahvusvahelise Kergejõustikuliidu kodulehel (inglise)
Matteo Salvini

Matteo Salvini (sündinud 9. märtsil 1973 Milanos) on Itaalia poliitik, ta kuulus paremtsentristlikku valimiskoalitsiooni Lega Nord. Ta on 1. juunist 2018 kuni 5. septembrini 2019 Itaalia siseminister ja ühtlasi Itaalia asepeaminister. 2004–2018 oli ta Euroopa Parlamendi liige. Ta on õppinud Milano ülikooli ajalooteaduskonnas, kuid ta pole ülikooli lõpetanud.
Helvi Klement

Helvi Klement (sünninimi Helvi Roonurm; 8. aprill 1921 Tartus – 20. aprill 2003 Göteborg) oli eesti laulja (sopran), Rootsi Eestlaste Esinduse (REE) VII, IX ja X koosseisu saadik. Ta õppis Tallinna Konservatooriumi koorijuhtide klassis. Sopranina esitas peamiselt eesti laule Saarelt, Pätsilt, Aavikult ja Tubinalt. Abielust Eino Klementiga sündis kaks tütart: Kalli Klement ja Tiina Hellis Aasa. "Helvi Klement sugupuu". "Kultuurirajad". Originaali arhiivikoopia seisuga 12. juuni 2018. "Meie valmivaid laulukunstnikke". Teataja : poliitika, kultuuri, ühiskonna- ja noorteprobleemide häälekandja = Estnisk tidning för politik, kultur, samhällsinformation och ungdomsfrågor. 22.05.1955. Lk 8. Vaadatud 19.08.2018. Foto: Helvi Klement 1954. aastal
Tehniline diagnostika

Tehniline diagnostika (ehk diagnostika) on protsess või protseduur tehniliste vahendite seisundi määramiseks. Laialdaselt on tehnilise diagnostika kasutusel transpordivahendite, näiteks lennukite, laevade, rongide ja autode, tehnilise seisundi määramiseks. Tuntud on ka muude vastutusrikaste elementide (näiteks turbiinide või tiivikute labade) diagnostika. Tehniliste objektide diagnostika toimub reeglina sisseehitatud diagnostilise süsteemi poolt või selle vahendusel. Diagnostikavahendeid liigitatakse nendes kasutatavate füüsikaliste või muude meetodite järgi. Väga levinud on ultraheli ja elektromagnetilise kiirguse kasutamine. Ehitistes kasutatakse mitmesuguseid sisseehitatud andureid (rõhu, jõu jm). Kasutatakse ka elektri näivtakistuse mõõtmisel ja muudel põhimõtetel toimivaid diagnostilisi meetodeid. Eriti vastutusrikastel juhtudel kasutatakse pidevalt toimuvat tehnilist diagnostikat ehk tehnilise seisundi monitooringut (turbiinide ja tiivikute labad, lennukite, laevade, rongide ja autode vastutusrikkad süsteemid ja osad, ehitised). Eriti kõrgele tasemele on tehniline diagnostika viidud sõjatehnika ja kosmosetehnika juures (näiteks stardieelne kontroll). Arvutitehnikas on diagnostikal samuti väga oluline roll. Meditsiiniline diagnostika Monitooring
Lauttasaari

Lauttasaari on saar ja seda hõlmav linnaosa Helsingis. 20. sajandi alguses olid Lauttasaaril vaid suvilad, kuid pärast mandriga ühendava silla valmimist 1935. aastal hakkas saarele kerkima korrusmaju. Lauttasaarit läbib Helsingit Espooga ühendav maantee Länsiväylä. Lauttasaari metroojaam http://www.aluesarjat.fi/ http://www.lauttasaari.fi/ http://lauttasaari.info/
Punase Noorsoo Avangard

Punase Noorsoo Avangard (vene keeles Авангард красной молодёжи), lühend AKM, on noorteorganisatsioon Venemaal, mille tegevus on peaasjalikult suunatud tänavaaktsioonide läbiviimisele. AKM pooldab sotsialismi ideed Lenini-Stalini revolutsioonilise õpetuse vaimus. AKM loodi 1998. aastal kui Viktor Anpilovi juhitud poliitilise liikumise Töölis-Venemaa noortetiib. Konflikti tõttu 2004. aasta alguses Töölis-Venemaa juhtkonnaga lahkus osa AKM-i aktiviste eesotsas Sergei Udaltsoviga Anpilovi liikumisest ja jätkas tegevust iseseisva organisatsioonina. Sellest ajast peale eksisteerib faktiliselt kaks organisatsiooni: Töölis-Venemaa AKM ja vasakliikumises enam tuntud Punase Noorsoo Avangard Sergei Udaltsovi juhtimisel. Kui 2008. aastal loodi Vasakrinne, lahkus sinna suurem osa AKM-i aktiviste. Авангард красной молодежи (АКМ). rosmolodezh.ru Foto AKM-i 7. kongressilt 2006. aastal. ru.wikipedia.org
Baltic Heritage Network

Baltic Heritage Network (lühendatult BaltHerNet) on mittetulundusühing, mis tegeleb eestlaste, lätlaste ja leedulaste diasporaade kultuuripärandiga. Ühing arendab ja haldab portaali Baltic Heritage Network. Ühing asutati 11. jaanuaril 2008 Tartus. Ühingu juures tegutseb kolm töörühma: Eesti, Läti ja Leedu töörühm. Väliseestlased Välislätlased Välisleedulased ehk välisleedukad https://www.balther.net/et/balthernet/meist/ (vaadatud 11.06.2018) https://www.balther.net/et/balthernet/mtu-balthernet/pohikiri/ (vaadatud 11.06.2018) Ühingu koduleht
Ryszard Linkiewicz

Ryszard Linkiewicz (sündinud 1953) on Austraalia kirjanik. "Summers Alla Napoletana: Summer Neapolitan Style" (2016) https://www.book2look.com/book/clkLCjPBqt book2look https://books.google.com.au/books/about/Summers_Alla_Napoletana.html?id=efeRDQAAQBAJ&redir_esc=y Google Raamatud Koduleht
Vasakrinne

Ühiskondlik Liikumine "Vasakrinne" (vene keeles Общественное движение "Левый Фронт") on ühiskondlik liikumine, mis ühendab sotsialistliku arengutee pooldajaid. Vasakrinne asutati 2008. aasta oktoobris. Suur osa Punase Noorsoo Avangardi aktiviste astus Vasakrinde ridadesse. Vasakrinde peamine eesmärk on sotsialistlikku ühiskonna ehitamine Venemaal. Vasakrinde ülesandeks on vasakpoolsete opositsioonijõudude tegevuse koordineerimine. Vasakrinne tegutseb kogu Venemaa territooriumil Venemaa Föderatsiooni konstitutsiooni ja muude Venemaa õigusaktide raamides. Vasakrindes võivad osaleda vähemalt 18-aastased füüsilised isikud, samuti ametiliidud, ühiskondlikud ja regioonidevahelised ühiskondlikud ja poliitilised organisatsioonid. 2017. aasta detsembris korraldas Vasakrinne liikumisesisesed presidendikandidaadi valimised eelseisvateks 2018. aasta märtsis toimuvateks Venemaa Föderatsiooni presidendivalimisteks. Vasak- ja patriootiliste jõudude kandidaadiks sai sisevalimistel parteitu majandijuht Pavel Grudinin. 3. veebruaril 2018 avati Moskvas hotell Izmailovo saalis "Internatsionaali" laulmisega Vasakrinde VI kongress. Kongressil kinnitati toetus Pavel Grudinini kandideerimisele 2018. aasta Venemaa presidendivalimistel (kelle valimiskampaania algas tegelikult juba detsembri lõpus). 18. märtsil 2018 toimunud valimistel andis Grudinini poolt oma hääle 8,66 miljonit valijat (11,8% valijate koguarvust). Kaheksa kandidaadi seas tuli Grudinin Vladimir Putini järel teiseks. Vasakrinde kõrgemaks juhtimisorganiks on kongress. Kongressidevahelisel ajal juhib Vasakrinde koordinaatorite nõukogu, operatiivjuhtimiseks valitakse alaliselt tegutsev Vasakrinde täitevkomitee. Täitevkomitee peakorter asub Moskvas. 13-liikmelise Vasakrinde täitevkomitee tuntuim liige on Sergei Udaltsov. Устав Левого Фронта. leftfront.org Съезд Левого Фронта поддержал Павла Грудинина. leftfront.org Список Исполкома Совета координаторов Левого Фронта. leftfront.ultimatum.su Koduleht Состоялось заседание Совета Левого Фронта. leftfront.org Internatsionaali laulmine Vasakrinde 6. kongressi avamisel. Lõigu algus: 1.00, youtube.com, 3. veebruar 2018
1094

1094. aasta Sajandid: 10. sajand - 11. sajand - 12. sajand Aastakümned: 1040. aastad 1050. aastad 1060. aastad 1070. aastad 1080. aastad - 1090. aastad - 1100. aastad 1110. aastad 1120. aastad 1130. aastad 1240. aastad Aastad: 1089 1090 1091 1092 1093 - 1094 - 1095 1096 1097 1098 1099 ... ... Håkan Magnusson, Norra kuningas Duncan II, Šotimaa kuningas
Vera Leonova

Vera Aleksandrovna Leonova (vene keeles Вера Александровна Леонова; sündinud 23. novembril 1980 Moskvas Nõukogude Liidus) on Venemaa munitsipaalpoliitik, Moskva omavalitsustegelane ja urbanist. Ta lõpetas 2003. aastal Lomonossovi-nimelise Moskva Riikliku Ülikooli kiitusega erialal "lingvistika ja kultuurivaheline kommunikatsioon", 2005. aastal Pariisi Ülikooli magistrantuuri kiitusega erialal "keskaja kirjandus" ning 2010. aastal Oxfordi Brookesi Ülikooli kiitusega. Viimasest sai ta magistrikraadi ärijuhtimises (MBA) erialal "kinnisvara ja linna arendamine". Ta töötas aastatel 2005–2011 Moskva kinnisvaraarendusfirmas RDI Group projektijuhina ja 2013–2014 Moskvas asuva konsultatsioonifirma Strelka projektidirektorina. Aastatel 2014–2015 töötas ta linnaehituse, arhitektuuri, linnade majanduse ja strateegilise juhtimise valdkonnas iga-aastasi rahvusvahelisi konverentse korraldava mittetulundusühingu Moskva Urbanistikafoorum tegevdirektorina. 2015. aastast on Leonova Kõrgema Majanduskooli Võssokovski-nimelise kõrgema urbanistikakooli asedekaan. Leonova kandideeris kohaliku omavalitsuse valimistel Moskva Zamoskvoretšje rajoonis viiemandaadilises valimisringkonnas ja tuli 33 kandidaadi seas häälte arvult esimeseks. Kandidaadiks esitas teda poliitiline partei Jabloko. Leonovast sai üks Zamoskvoretšje munitsipaalringkonna kümnest saadikust (6 saadikukohta said Ühtse Venemaa ja 4 Jabloko esindajad). Mandaat kehtib kuni järgmiste valimisteni 2022. aastal. Leonova valdab vene, inglise, prantsuse ja hispaania keelt. Tema hobide seas on klassikaline muusika. Леонова Вера Александровна, депутат Совета депутатов Замоскворечья. zamos.ru Леонова Вера Александровна. hse.ru Депутаты Совета депутатов муниципального округа Замоскворечье. zmsk.mos.ru Замоскворечье. Депутаты 2017–2022. zamos.ru Vera Leonova ja Dmitri Gudkov saatekülalistena Vabadusraadio Vene toimetuse eetris Moskva linna teemal. youtube.com, 8. juuni 20118
1093

1093. aasta Sajandid: 10. sajand - 11. sajand - 12. sajand Aastakümned: 1040. aastad 1050. aastad 1060. aastad 1070. aastad 1080. aastad - 1090. aastad - 1100. aastad 1110. aastad 1120. aastad 1130. aastad 1240. aastad Aastad: 1088 1089 1090 1091 1092 - 1093 - 1094 1095 1096 1097 1098 ... Konrad III, Saksa kuningas ...
Nature's Best Photography

Nature's Best Photography on Ameerika Ühendriikides ilmuv loodusfotoajakiri. Toimetus asub Virginia osariigis Restonis. Ajakirja väljaandja ja peatoimetaja on algusest peale olnud (1995) Stephen Freligh. Esialgu ilmus ajakiri kord aastas, praegu kaks korda aastas. Ajakiri korraldab alates 1996. aastast rahvusvahelist fotokonkurssi Nature's Best Photography Windland Smith Rice International Awards. About Us. naturesbestphotography.com Koduleht